Sus (regija)
<s>Sus (berberski: Sus, arapski: بلاد السوس / Bilād as-Sūs, francuski: Souss) je ime geografske, historijske i kulturne regije na jugozapadu Maroka.</s>

<s>Geografske karakteristike 
Geološki to je aluvijalna dolina rijeke Sus koju od Sahare dijeli Masiv Anti Atlasa.</s><s>Administrativno podpada pod regije Souss-Massa i Guelmim-Oued Noun.</s>

<s>Dobar dio regije proglašen je 1998. - Rezervatom biosfere.</s><s>Taj rezervat pokriva ogromnu ravnicu veću od 2.560.000 hektara, koja je omeđena planinama Visokog i Anti Atlasa, a sa zapada otvorena prema Atlantiku.</s><s>Centralni dio parka je Nacionalni park Souss-Massa.</s>

<s>Od najvećeg interesa je očuvanje endemskog stabla argonije (Argania spinosa).</s><s>Ta šumska vrsta - relikvija iz tercijara, je izuzetno dobro prilagođena suši i drugim teškim uvjetima okoline.</s><s>Trenutno je pod prijetnjom pretjeranog ljudskog iskorištavanja.</s><s>Arganija nije samo u fokusu zbog očuvanja, već i radi istraživanja i društveno-ekonomskog razvoja.</s><s>Teme istraživanja su poboljšanje znanja o toj vrsti, njeno korištenje, kao i njen fizički i socio-ekonomski položaj.</s><s>Raste uz granicu Sahare i djeluje kao zaštitni pojas protiv dezertifikacije.</s>

<s>Regija Sus je danas prva po proizvodnji agruma u Maroku (više od 40%) i ranog voća i povrća (više od 60%).</s><s>Tome su doprinjele nove metode navodnjavanja arteškim bunarima uvedene nakon Drugog svjetskog rata.</s>

<s>U regiji živi 2.374.000 stanovnika velik dio njih su porijeklom Berberi, ali ima i dosta Arapa.</s><s>Neformalna prijestolnica je grad Agadir sa svojih 899.000 stanovnika.</s>

<s>Historija</s>

<s>Regija Sus je na svom vrhuncu u 17. vijeku bila samostalni emirat sa prijestolnicom u Taroudantu.</s>

<s>Izvori</s>

<s>Vanjske veze</s>

<s>La Région de Souss-Massa</s>

<s>Geografija Maroka</s>

